CELEX: 22022D1078
Language: lt
Date: 1643932800000
Title: EEE jungtinio komiteto sprendimas Nr. 30/2022 2022 m. vasario 4 d. dėl 2021 m. gruodžio 10 d. EEE jungtinio komiteto sprendimo Nr. 371/2021 įsigaliojimo [2022/1078]

2022 6 30   
               
               
                  LT
               
               
                  Europos Sąjungos oficialusis leidinys
               
               
                  L 175/48
               
            
         EEE JUNGTINIO KOMITETO SPRENDIMAS Nr. 30/2022
         2022 m. vasario 4 d.
         dėl 2021 m. gruodžio 10 d. EEE jungtinio komiteto sprendimo Nr. 371/2021 įsigaliojimo [2022/1078]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     2018 m. gruodžio 11 d. Europos Parlamento ir Tarybos reglamentas (ES) 2019/5, kuriuo iš dalies keičiami Reglamentas (EB) Nr. 726/2004, nustatantis Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiantis Europos vaistų agentūrą, Reglamentas (EB) Nr. 1901/2006 dėl pediatrijoje vartojamų vaistinių preparatų ir Direktyva 2001/83/EB dėl Bendrijos kodekso, reglamentuojančio žmonėms skirtus vaistus (1), ir 2018 m. gruodžio 11 d. Europos Parlamento ir Tarybos reglamentas (ES) 2019/6 dėl veterinarinių vaistų, kuriuo panaikinama Direktyva 2001/82/EB (2), buvo įtraukti į EEE susitarimą 2021 m. gruodžio 10 d. EEE jungtinio komiteto sprendimu Nr. 371/2021 (3);
                  
               
                     (2)
                  
                  
                     2021 m. gruodžio 10 d. EEE jungtinio komiteto sprendimas Nr. 371/2021 turėtų įsigalioti kitą dieną po paskutinio pranešimo, susijusio su tuo sprendimu, perdavimo pagal EEE susitarimo 103 straipsnio 1 dalį,
                  
               PRIĖMĖ ŠĮ SPRENDIMĄ:
         
            1 straipsnis
            Nepaisant 2021 m. gruodžio 10 d. EEE jungtinio komiteto sprendimo Nr. 371/2021 5 straipsnio, tas sprendimas įsigalioja kitą dieną po paskutinio pranešimo, susijusio su tuo sprendimu, perdavimo pagal EEE susitarimo 103 straipsnio 1 dalį.
         
         
            2 straipsnis
            Šis sprendimas įsigalioja 2022 m. vasario 5 d. arba kitą dieną po paskutinio pranešimo perdavimo pagal EEE susitarimo 103 straipsnio 1 dalį (*), iš šių datų pasirenkama vėlesnė.
         
         
            3 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2022 m. vasario 4 d.
            
               
                  EEE jungtinio komiteto vardu
               
               
                  Pirmininkas
               
               Nicolas VON LINGEN
            
         
         
            (1)  OL L 4, 2019 1 7, p. 24.
         
            (2)  OL L 4, 2019 1 7, p. 43.
         
            (3)  Dar nepaskelbta Oficialiajame leidinyje.
         
            (*)  Konstitucinių reikalavimų nenurodyta.